**Zilele săptămânii...altfel**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Este Luni,la muncă iar

Unde-l văd pe domn primar

Regele guvernator

Peste banii tuturor

Intră pe ușa din spate

Se dă jos dintr-un Q-șapte

La braț poartă o blondină

Cred și eu,cu-așa masină!

Mi-a trecut prin gând rebel:

De-aș avea eu ce are el!

Marți pe când treceam canalul

L-am văzut pe mareșalul

Mareșalul Dan Coniță

La braț cu o cuconiță

Cu trup zvelt și unduios

Glas melodic si mieros.

Și,invidios din fire

Dup-a lui Dănuț iubire

M-am gândit așa nițel:

De-aș avea eu ce are el!

Miercuri,când stăteam la scară

Liber,de la muncă iară

Urmăream o damă bine

Cu sâni fermi și forme pline

Cu picioare lungi ca fusul

Ea stăpâna,eu supusul.

Admirându-i gingășia

Mai că m-a văzut soția

Îmi amintesc c-am zis așa:

De-as avea eu ce are ea!

Așa trec zilele-ntr-una

Se duce-n grabă săptămâna

E Joi și iar sunt angajat

La Primăria de la sat.

Lume multă și pestriță

La coadă o cuconiță

Vine să plătească taxa

La un Range Rover cât casa

Că mi-am zis în gând așa:

De-aș avea eu ce are ea!

Vineri,zi de sărbătoare

Plec cu soția la plimbare

Ne-au invitat părinții ei

La un grătar cu mititei.

Dar până să gustăm cărnița

Mă duc cu soața-n grădinița

Unde ce să vezi,grăjdarul

Dresează-n voie armăsarul

Și-atunci aud încetinel:

De-ai avea tu ce are el!